钦定古今图书集成/明伦汇编/闺媛典/第071卷 > 叶氏女
## 钦定古今图书集成/明伦汇编/闺媛典/第071卷 > 叶氏女

按《淮安府志》：“叶氏女，名善祥，淮安卫军叶刚女。年十
四，许嫁山阳张衢。越二载，未嫁而张亡。讣至，善祥废
女红，绝饮食，泣数日不止。家人嘲之，强应曰：‘衢固我
夫也，既死当哭，何以嘲为’？未几，父母遣还衢，原聘善
祥，留其双钗。后议婚纳聘，促善祥出拜，善祥绐令坐
待，闭户簪张聘钗，自缢死。”

===刘氏女===按《淮安府志》：“刘氏女名素贞，父鏊，洪都御史肖岩之
族，商于宿迁而家焉。素贞年十五，许嫁管氏子评，未
归而管夭。女哀毁，绝水浆三日。或慰之曰：‘汝未登管
氏门，尚刘女也。好逑自在，何苦乃尔’？女痛愈甚，誓从
管死，不得便。迺泣绐其母曰：‘女欲长事二亲，奈哀悃
未致，幸乞往墓代奠之’。父母信而往祭。及归，户扃无”
人，启视之，女已自缢死。邑令喻某有碑，记万历年间
事。